Folketing
2001-05-07

Jeg mener ikke, at man på den baggrund bare kan fastslå, at hvis man hæver aldersgrænsen, så vil man automatisk få lige så stor en effekt eller en effekt, som man nu har fået i et eller andet omfang ved at have forbudet ved 15 år. Der er jo også forskellige kulturer for nydelse af alkohol i de forskellige lande, og det spiller naturligvis afgørende ind. Endelig kan vi, som jeg har sagt i min tale, være i tvivl om, hvorvidt den aldersgruppe, vi her taler om, de unge, vil efterleve et forbud. Vi mener, at vi skal sætte ind på anden vis, først og fremmest arbejde med de unge og forældre i den sammenhæng.